In die 1 500 m-eindstryd vir vroue het Suid-Afrika se Caster Semenya nie teleurgestel nie. Sy het die bronsmedalje verower na 'n uitstekende laaste 50 m. Semenya sal later die week in haar gunsteling-item, die 800 m, in aksie wees.
In die 200 m-uitdunne vir mans het Wayde van Niekerk en Akani Simbine vir die halfeind gekwalifiseer. Vandag sal Van Niekerk sy staal toon in die 400 m-eindstryd.
'n Dubbele ronde word dié week gespeel. Môre en Saterdag word drie wedstryde op albei dae gespeel. Kom ons bekyk die jongste punteleer.
SA Rugby het bekend gemaak dat ENB ook een van die Springbokke se nuwe borge sal wees. Hul logo sal op die rug van spelers, net bokant die nommer verskyn.
Die Leeu-speler Akker van der Merwe sal voortaan vir die Haaie uitdraf.
Die gewese afrigter van die Leeus, Johan Ackermann, se seun Ruan gaan ook sy loopbaan in Europa voortsit.
Kwagga Smith is vir vier weke geskors ná sy gevaarlike stamp van 'n opponent in die eindstryd van Superrugby se eindstryd. Smith het ook 'n rooikaart vir die insident gekry tydens die wedstryd.
Die vierde en laaste toets tussen Engeland en Suid-Afrika op Old Trafford in Manchester is iets van die verlede. Die Proteas het 'n groot drag slae gekry en is met 177 lopies geklop. Daarmee wen Engeland die reeks met 3-1.
Engeland 362 & 243
SA 226 & 202 (62.5 bb, teiken was 380 lopies)
Engeland wen met 177 lopies.
Die driehoekige eendagreeks vir A-spanne se eindstryd word vandag gespeel. Suid-Afrika en Indië sal sake in Pretoria uitspook.
Na die Grand Prix van die Tjeggiese Republiek lyk die punteleer só:
Ernie Els sal die week in sy 100ste Major-toernooi afslaan. Dit is wanneer die PGA-kampioenskap in Noord Carolina Donderdag begin.